 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያውያን ስደተኛታት ኣብ ስዑድ ዓረብ ብዘይተፈልጠ ሕማም ይሞቱ ኣለዉ 10 ጥቅምቲ 2020 ኣብ ስዑዲ ዓረብ ኣብ ቤት ማእሰርቲ ጄዛን ንልዕሊ ፍርቂ ዓመት ኣብ ኣዝዩ ሕማቕ ኩነታት ተዳጒኖም ዝርከቡ ብኣሽሓት ዝቑፀሩ ኢትዮጵያውያን ስደተኛታት ኣብዚ ሰሙን ብዘይተፈለጠ ሕማም ይሞቱ ከምዘለዉ ካብቶም ስደተኛታት ንቢቢሲ ገሊፆም ኣብዚ ሰሙንዚ ኣብ ቤት ማእሰርቲ ጂዛን ብተመሓላላፊ ሕማም ሓደ ስደተኛ ክመውት እንከሎ ሽድሽተ ካልኦት ድማ ምልክታት እቲ ሕማም ከም ዘርኣዩን እቲ ኩነታት ከም ዘሻቖልምን ገሊፆም እኹል እንምገቦ ምግብን እንሰትዮ ማይን ብዘይምርካብና እዩ እዞ ፀገም ዘጋጥመና ዘሎ ካብ መንጎና እቶም በዚ ሕማም ዝተለኸፉ ደም እዮም ዘጉስዑ ዘለዉ በዚ ሕማም ሓደ ሞይቱና ኣሎ ካልኦት ሽድሽ እውን ይሳቐዩ ኣለዉ ብምባል ኩነታቶም ቅልጡፍ ኣቓልቦ ክረክብ ተማሕፂኑ ቢቢሲ ካብቶም ስደተኛታት ኣብ ስቓይ ኮይኖም ደም ከምልሱን ሰብነቶም ሓቢጡ ክንቀሳቐሱ ናይ ዘይኽእሉን ሰባት ዘርኢ ተንቀሳቓሲ ምስልን ተዓዚቡ እዩ እዞም ስደተኛታት እቲ ሓደ ብጻዮም ህይወቱ እንከይሓለፈ ብዛዕባ እቲ ጉዳይ ንቤት ጽሕፈት ኤምባሲ ኢትዮጵያ ኣብ ስዑዲ ዓረብ ሓቲቶም ምላሽ ከም ዘይረኸቡን ሓክሙና ስለዝበሉ ጥራሕ ኣደዳ ማህረምቲ ከም ዝኾኑውን ሓቢሮም ሕክምና ይገበረልና ሰባት ይተሓከሙ ስለዝበልና እዚ ክልተ መዓልቲዚ ብወተሃደራት ስዑዲ ዓረብ መውቃዕቲን መግረፍትን ኣጋጢሙና ቀንዩሎ ብምባል ካብቲ ጸገም ዘናግፎም ሰማዒ ዘይምርካቦም ከምዘጉሃዮም ገሊፆም ኣብዚ ጉዳይ ካብ ኤምባሲ ኢትዮጵያን ምኒስቴር ጉዳያት ወፃእን ምላሽ ንምርካብ ዝገበርናዮ ፈተነ ኣይሰመረን ኣብ ታንዛንያ ስለምንታይ 1900 ኢትዮጵያውያን ተኣሲሮም? 